Azərbaycan-Serbiya iqtisadi əlaqələri müzakirə edilib İqtisadiyyat\n24 Dekabr 2018 17:24\nİqtisadiyyat naziri, Azərbaycanla Serbiya arasında ticarət və iqtisadi əməkdaşlıq üzrə Hökumətlərarası Komissiyasının həmsədri Şahin Mustafayev ölkəmizdə səfərdə olan Serbiyanın Baş nazirinin müavini, Ticarət, turizm və telekommunikasiya naziri Rasim Lyayiçin rəhbərlik etdiyi nümayəndə heyəti ilə görüşüb. Ş.Mustafayevin Serbiyanın Baş nazirinin müavini, Ticarət, turizm və telekommunikasiya naziri Rasim Lyayiçlə görüşündə ölkələrimiz arasında iqtisadi sahədə əməkdaşlıq və əlaqələrin genişləndirilməsi perspektivlərinə dair müzakirələr aparılıb.\nNazir qarşılıqlı hörmət və etibarlı tərəfdaşlıq prinsiplərinə əsaslanan Azərbaycan-Serbiya münasibətlərinin, siyasi-iqtisadi əlaqələrin inkişaf etdiyini vurğulayıb. Bildirilib ki, ölkələrimiz beynəlxalq təşkilatlar çərçivəsində, eləcə də ərazi bütövlüyü məsələsində bir-birini dəstəkləyir. Azərbaycan və Serbiya arasında 2013-cü ildə imzalanmış Strateji Tərəfdaşlıq haqqında Bəyannamə, Serbiya Prezidentinin 2018-ci ilin mayında Azərbaycana səfəri zamanı imzalanmış Strateji Əməkdaşlığa dair Birgə Fəaliyyət Planı, bu yaxınlarda Belqradda 5-ci iclası keçirilmiş Azərbaycan Respublikası ilə Serbiya Respublikası arasında ticarət və iqtisadi əməkdaşlıq üzrə Hökumətlərarası Komissiya əməkdaşlığın genişlənməsində əhəmiyyətli rol oynayır. Ş.Mustafayev ölkələrimiz arasında iqtisadiyyatın müxtəlif sahələrində, o cümlədən ticarət, investisiya, sənaye, energetika, kənd təsərrüfatı, nəqliyyat, turizm, İKT sahələrində əməkdaşlığın inkişaf etdirilməsi üçün geniş imkanların olduğunu vurğulayıb, bu sahələrdə əlaqələrin genişləndirilməsinə dair fikirlərini bölüşüb.\nSerbiya Respublikasının Baş nazirinin müavini, Ticarət, turizm və telekommunikasiya naziri, Hökumətlərarası Komissiyasının həmsədri R.Lyayiç ölkəsinin Azərbaycanla əlaqələrin genişləndirilməsində maraqlı olduğunu vurğulayıb, Serbiya və Azərbaycan arasında iqtisadi əməkdaşlığın genişləndirilməsi istiqamətləri barədə danışıb. Qeyd olunub ki, Serbiya ticarət, investisiya qoyuluşu, turizm, kənd təsərrüfatı və s. sahələrdə əməkdaşlığın inkişafında maraqlıdır.\nSonra İqtisadiyyat Nazirliyinin dəstəyi, Azərbaycanda İxracın və İnvestisiyaların Təşviqi Fondunun (AZPROMO) və Serbiyanın Ticarət, Turizm və Telekommunikasiya Nazirliyinin təşkilatçılığı ilə Azərbaycan-Serbiya işgüzar görüşü keçirilib. Tədbirdə rəsmi şəxslərlə yanaşı, turizm, tikinti və iqtisadiyyatın digər sahələrində fəaliyyət göstərən sahibkarlar, eləcə də Serbiya və Azərbaycanın turizm təşkilatlarının nümayəndələri iştirak ediblər.\nİqtisadiyyat naziri Ş.Mustafayev Azərbaycan və Serbiya iş adamlarının iştirakı ilə müxtəlif tədbirlərin - biznes forum, işgüzar görüş və s. keçirildiyini qeyd edib. Vurğulanıb ki, Azərbaycan-Serbiya Hökmətlərarası Komissiyasının bu ilin dekabrında keçirilmiş 5-ci iclası çərçivəsində də iş adamlarının iştirakı ilə dəyirmi masa təşkil olunub və iqtisadi-ticarət əlaqələrinin genişləndirilməsi imkanları müzakirə edilib. Azərbaycan sahibkarları Serbiya iş adamları ilə qarşılıqlı əməkdaşlığın genişləndirilməsində maraqlıdır və bugünkü işgüzar görüş də bunun əyani göstəricisidir. Qeyd edilib ki, indiyədək ölkələrimiz arasında 30-dan çox sənəd imzalanıb, 2017-ci ildə ticarət dövriyyəsi 36%, 2018-ci ilin yanvar-sentyabr aylarında isə 33% artıb.\nSerbiya Respublikasının Baş nazirinin müavini, ticarət, turizm və telekommunikasiya naziri R.Lyayic Azərbaycana səfərindən və yerli iş adamlarının iştirakı ilə işgüzar görüşün təşkilindən məmnunluğunu bildirib. Qeyd edilib ki, ölkələrimiz arasında əlaqələr strateji tərəfdaşlıq səviyyəsinə yüksəlib və Serbiya ölkəmizlə iqtisadi-ticarət əlaqələrinin genişlənməsinə böyük önəm verir. İşgüzar dairələrin iştirakı ilə təşkil olunan tədbirlərin əhəmiyyətini qeyd edən Rasim Lyayiç 2019-cu ildə Serbiyada da iş adamlarının iştirakı ilə tədbirlərin keçirilə biləcəyini vurğulayıb. Serbiyaya investisiya qoyuluşu sahəsində tətbiq olunan güzəştlər barədə danışan R.Lyayic Azərbaycan iş adamlarını Serbiyaya investisiya yatırmağa dəvət edib. Azərbaycan Turizm Agentliyinin sədri Fuad Nağıyev ölkəmizdə turizmin inkişafı, bu sahədə həyata keçirilən strategiya barədə məlumat verib, Azərbaycanda turizmin inkişafına dair təqdimat edilib.\nSerbiyanın Ticarət, Turizm və Telekommunikasiya Nazirliyinin dövlət katibi Miroslav Knejeviç ölkəsində turizmin inkişafına, "Soka-Banya" Turizm Təşkilatının direktoru Lyubinka Milenkoviç Soka-Banya turizm bölgəsi, "Park Paliç" MMC-nin direktoru Neboyşa Daraboşa Paliç gölü regionunda turizmin inkişafına dair investisiya proqramlarına, "Rusanda" Xüsusi Xəstəxanasının direktoru Zorisa Çulibrk Rusanda xəstəxanasının fəaliyyətinə və Serbiyada yeni dördulduzlu otelin tikintisinə dair təqdimatlarla çıxış ediblər. Sonda iş adamlarını maraqlandıran suallar cavablandırılıb.


Lent.az | KULIS - Anarla Rasim Qaracanın maşın davası - İNANILMAZ\nAnarla Rasim Qaracanın maşın davası - İNANILMAZ\nKulis.az “Yazarlar “Maşın şou”da” məzhəkəsini təqdim edir.\n“Maşın” şou gedir. İştirakçılar tanınmış yazıçı və şairlərimizdir.\nAparıcı kim olsa yaxşıdır? Bizim toppuş, Murad Dadaşovdan da toppuş Cəlil Cavanşir.\nMaşından əllərini çəkməyən yazarlarımız qəzəblə bir-birilərinə baxırlar...\nBu maşın kimə qismət olacaq? Kim bilir? Ancaq kamera onların danışığını çəkməkdədir. Yoxsa bu yazının müəllifinin maşında-filan gözü yoxdur.\nAqşin Yenisey düşüncəli halda:\n- Gəlin mərcə girək, kim şeir yaza bilməsə əlini maşından çəksin.\n- Mən mahnı yazmışam, oxuyum? “Maşın nananay...”\n- Sən mahnının linkini göndər qol qaldırıb oynayaq.\n- Əzizim, bu sənin üçün “Ləzginka” deyil.\n- Mən bu dəqiqə hekayə yazaram. Bu dəqiqə... Siz də yazın, “Yazı”da çap edərəm. Uduzanları da çap edərəm. Hətta əsasən uduzanları çap edərəm. Udanları onsuz da “Azərbaycan”, “Ulduz” çap edəcək.\n- Mən uddum, udmadım çap problemim yoxdur. Facebookdakı layklarım “Udluz”un tirajından çoxdur.\n- Mənə layk gəlmir. Yəqin burda da səs verən olmayacaq. Əlimin duzu yoxdur. Bilirəm. Amma Anara inad dirəşmişəm. Təki qanı qaralsın, şəkəri qalxsın. Əlini maşından çəksin.\nAnar müəllim diksinir:\n- Kim idi adımı çəkən? Nə deyirdi? Elə bil qurultay sözünü eşitdim?\n- Fikir verməyin Anar müəllim. Min beş yüz nəfər imzalı təklif vermişik “Elmlər Akademiya”sına, qurultay sözünü leksikonumuzdan çıxaracaqlar. Burda da hamımız əllərimizi sizin xeyrinizə maşından geri çəkəcəyik.\n- Qəti elə şey eləməyin (Qəlyanının tüstülü ucuyla Seymur Baycanı və Rasim Qaracanı göstərir). Görmürsən ətraf düşmənlə doludur. Bəs Rəşad Məcid hanı? Təqaüd verdiyimiz gənclər gözə dəymir.\n- Rəşad müəllimi dəvət etdik, dedi, mənə maşın-zad lazım deyil. Varımdır.\n- Guya mənim yoxdur? Bura ona görə gəlmişəm ki, maşını AYO-çular almasın. Lap Dayandur alsın, amma AYO-çular almasın.\n- Rasim, maşından əlini çək, sən ona layiq deyilsən!\n- Şeir də yaza bilmirsən!\n- İkilikdə “ustad” deyirsən...\n- Sənnən məzələnib də...\n- Rasim, sənin tərəfinə keçmək sərf eləmir e... AYO dağılıb. Perspektiv yox. Heyf deyil Anar. Təqaüd var, vəzifə var.\n- Bəli. Görürəm, Qəşəmin oğlu artıq düzəlib.\n- Mən başa salmışam, Anar müəllim.\n- Şübhəsiz, sizin sayənizdə maşın mənim olacaq.\n- Bəlkə, beş yerə bölək: Kəramət, mən, Şəhriyar, Aqşin, bir də siz.\n- Məni çıx! (əlini yelləyir)\n- Xahiş edirəm, mənim adımı birinci çəkin!\nSeymur Baycan söhbətə qarışır:\n- A kişi, siz nə danışırsınız? Vicdanınız olsun. Oğul ona deyərəm, bax bu banan qabığını (əlində tutduğu banan qabığını göstərir) Anar müəllimin ayağının altına atsın...\n- Sürüşüb yıxılsın, əli maşından üzülsün.\n- Dostlar, maşını yaşlılara vermək olmaz. Xüsusilə də Anar müəllim. Əgər maşını Anar müəllimə güzəştə getsəniz, ömür boyu piyada qalacaqsınız. Sizi həmişə toza verib yanınızdan keçəcək.\n- Anar müəllim maşın minsə də, minməsə də həmin Anardır. Heç nə dəyişməyəcək. Elə sizin də maşın minib-minməməyinizin heç nəyə dəxli yoxdur. Bütün variantlarda qadın kişiyə ziyandır.\nSeymur Baycan şaqqanaq çəkir:\n- Sən allah qoy oturmuşuq! Bu nə deməkdir axı? Qadın kişiyə ziyandır. Yox bir...\n- Uşaqlar, kim mənim xeyrimə oyundan çıxsa maşını satıb pulunu onlara verəcəm.\nQəşəm Nəcəfzadə, Əsəd Cahgangir əllərini maşına çırparaq “Urra!” deyə qışqırırlar.\n- Bir dayça pulu da mənə verərsiniz?\n- Mənə qonaqlıq bəsdi!\n- Sizin əlinizdən heç yerdə durmaq olmur! (əlini çəkib gedir)\n- Anar müəllim, gərək şouya Dayanduru göndərərdiniz. Yaxşı dayanardı...\n- Əşşi, deyirlər tanınmış sima olmalıdır. Dayandurun adına baxmayın. Dayanıb durmağa duxu çatmır. Ona öz aramızda “Stoypastoy” deyirik. Yenə Rəşad ola. Hanı Rəşad? Rəşaaaad! (Boş əlini ağzının yanına qoyub çağırır)\n- Əgər maşından əlinizi mənim xeyrimə çəksəniz maşın yenə sizin olacaq. Üstəlik “Alatoran” nəşrlərində kitabınız çıxacaq.\n- Sən yönlü adam olsaydın, dostluğumuzu davam eləyərdim. Uşaqlar, aldanmayın buna!\n- Ata, əlini çək maşından, get, otur evində, nəvələrinlə oyna. Sənin hərəkətlərindən utanıram vallah. Almadığın mükafat qalmayıb. Qoy bu maşın da mənim olsun.\n- Qəşəm, sənin bu avara oğlun bura da gəlib çıxdı? Özü də görürsən, düşmən dəyirmanına su tökür.\n- Ondan ötrü sizdən dönə-dönə üzr istəyirəm, Anar müəllim. Məni boğaza yığıb! Bir də onun əvəzinə roman yazmayacam.\n- Qəşəm, sən yazan olsan öz əvəzinə yazarsan. Mənə nömrə gəlmə. Biz 60-cılar hər şeyi bilirik. Amma sədaqətini alqışlayıram. Sənin rəhbəri müdafiə əzmlin qürurvericidir!\n- Kəramət, rədd ol get burdan. Məni kişinin yanında biabır eləmə!\nKəramət əlini maşından çəkib ağlaya-ağlaya gedir, arada Murad Köhnəqalaya tərəf baxıb deyir:\n- Murad mən səni çox istəyirəm!\nMurad Köhnəqala ona öpüş göndərəndə karıxır, əli maşından üzülür. Amma özünü sındırmır:\n- Özüm qəsdən elədim!\n- Əslində, istedadlı adam əlini maşından çəkməlidir. Mən bayaqdan çəkmişəm. Sadəcə sizinlə mırtlaşıram.\n- Mənim xeyrimə maşından əl götürəni “Ulduz”a baş redaktor gətirəcəm.\n- Bəs Qulu?\n- Qulu muğam ifaçılığına keçir. Deyir, yazıda pul yoxdu.\nQəşəm iki əlini də yuxarı qaldırır:\n- Elədirsə, mən sizin xeyrinizə oyundan çıxdım!\nƏsəd Cahangir əllərini lap yuxarı qaldırır:\n- Mən sizdən əvvəl qaldırmışdım!\n- Mən Anar müəllimi dəstəkləyirəm. Rasimdən olsa, qoymaz burda siqaret çəkək. Hələ arağı demirəm. Ancaq maşından da imtina etmək istəmirəm. Səsə qoyaq. Kimə çox layk gəlsə, maşın onun olsun.\n- Xeyir, ya “525-ci qəzet”də, ya da “Ədəbiyyat qəzeti”ndə sorğu keçirək.\n- Deməzsən ki, aldatdım!\n- Rasim, sən hələ burdasan?\n- Şəhriyar, sən get darıxmağının dalınca, böyük söhbətlərə qarışma!\n- Şəhriyar, səsini mənə ver, sənə Rəsul Rza mükafatı verəcəm.\nŞəhryar del Gerani:\n- Anar müəllim, Rasimi tənqid eləməyimə baxmayın, sizə də inanmıram.\nBu məqamda aparıcı Cəlil Cavanşir müdaxilə edib səslərin sayını açıqlamaq istəyir.\n- Mən şouya etiraz əlaməti olaraq maşından imtina edirəm.\nVə səhnədən gedir. Şəhriyar del Gerani onun arxasınca:\n- Belə hallarda camaat gedib araq içir, bu gedib beş çaynik çay içəcək... Özü də ponçiklərlə...\nAnar müəllim nəsə demək istəyəndə ayağı sürüşür və yıxılır.\nAparıcı Cəlil Cavanşir onun ayağının altındakı banan qabığını havaya qaldırıb təəccüblə kameraya baxır.\nŞəhriyar del Gerani “Ura! Mən qalib gəldim!” – deyib yumruğunu göyə qaldırır.\nBu vaxt Azad Qaradərəli maşının arxasından başını qaldırır:\n- Yox bir! Yorulub oturmuşam, amma hələ əlim maşının üstündədir. Budur bax – deyir və əlini bilmədən maşından çəkir.\nŞəhriyar del Gerani bu dəfə daha ucadan “Ura!” deyib göyə atılanda Cəlil Cavanşirin mikrofondan səsi guruldayır:\n- Şəhriyar, nəzərə al ki, sən əllərini Azad müəllimdən əvvəl maşından çəkmişdin... Necə deyirlər burda: Maşın əldən getdi!


“Smekta” ilə ishala son! – VİDEO | Vision TV\nKolumbiyada 100 mln. dollar dəyərində kokain müsadirə edilib\nKlyonkadan hazırlanan süni düyü – Şok video\n“2 dərəcə bəs eləyir ki, canlılar məhv olsun” – Alim\nSabah hava soyuyacaq\nBaşqasının arvadına toxunduğuna görə ölümdən zorla qurtuldu – Video\nQəza zamanı liftdən necə sağ çıxmaq olar?\n“Smekta” ilə ishala son! – VİDEO Uşaqlarda və böyüklərdə tez-tez davamlı ishal probləmləri olur. İshalın əsas səbəbləri – bağırsaq infeksiyaları, bu və ya digər qidaya qarşı olan allergiya, həzm sistemi orqanlarının xroniki xəstəlikləri, kəskin zəhərlənmələr, nevrozlar, həyəcan, qorxu və sairdi.\nİshal və qusma çox az hallarda həyat üçün təhlükəli hesab olunan vəziyyətin və xəstəliyin olmasını göstərə bilər. Böyüklərdə güclü olmayan diareya, 1-2 gün ərzində heç bir müalicə aparılmadan da öz-özünə keçib gedə bilər. Bu zaman bağırsaq diareyanı əmələ gətirən mikroblardan, allergenlərdən, toksinlərdən və s. zərərli faktorlardan öz-özünə azad olmasına imkan vermək lazımdır. Bunun öhdəsindən gəlmək üçün bağırsağa “kömək” göstərilməsi məqsədi ilə “smekta” preparatından istifadə etmək mümkündür. Bu preparat həzm sisteminin selikli qişasını bağırsaqdakı mikroorqanizmlərin zərərli təsirindən qoruyur, toksinləri özünə hopduraraq bağırsaqdan xaric edir. Uşaqlarada böyüklər kimi “smekta” eyni simptomlar altında təyin olunur.\n”Smekta” uşaqlarda mədə-bağırsaq xəstəliklərində və ən əsası həkim məsləhətləşməsindən sonra istifadə olunmalıdır . “Smekta”daha tez və təhlükəsiz təsir edir. İshal zamanı ilk növbədə “smekta” preparatını qəbul etmək lazımdır.”Smekta” diareya başlayan kimi qəbul olunduqda daha tez effekt verir. “Smekta”nın əks göstərişləri, hiper həssaslıq, bağırsaq keçməzliyi, fruktozaya qarşı dözümsüzlük, qlükoza-qalaktoza malabsorbsiyası, şəkərli-izomaltoz çatışmazlığı baş verə bilər.\n372 dəfə baxılıb\nÖlkədən gedən milyonlar Kolumbiyada 100 mln. dollar dəyərində kokain müsadirə edilibTarix 04.12.2016\nKlyonkadan hazırlanan süni düyü - Şok videoTarix 04.12.2016\n"2 dərəcə bəs eləyir ki, canlılar məhv olsun" – AlimTarix 04.12.2016\nSabah hava soyuyacaqTarix 04.12.2016\nBaşqasının arvadına toxunduğuna görə ölümdən zorla qurtuldu - VideoTarix 04.12.2016\nQəza zamanı liftdən necə sağ çıxmaq olar?Tarix 04.12.2016\nMİA: Bəlkə lazım oldu\n+99412 492 19 82


Polisə basqın edən şəxs tutuldu - ATV.AZ\nPolisə basqın edən şəxs tutuldu\n31.10.2014 08:50 549 dəfə oxunub\nABŞ-ın Pensilvaniya ştatında ölkənin ən təhlükəli cinayətkarlardan biri olan Erik Freyn tutulub, ABŞ hökumətinin məlumatına görə, o, polisə hücumu təşkil edib, təxminən bir nəfəri öldürüb və digərini yaralayıb.\n"Mən təsdiq edə bilərəm ki, biz Erik Freyni həbs etmişik. Ətraflı məlumat daha sonra veriləcək", - ştatının polis rəsmisi Konni Divens jurnalistlərə bildirib.\nHüquq-mühafizə orqanlarının mindən çox əməkdaşı təxminən iki ay ərzində Freyni axtarıblar. O, sentyabr ayında pusqudan asayiş keşikçilərinin üstünə hücum edəndən sonra, onun axtarışı başlanılıb. Nəticədə hüquq-mühafizə orqanlarının bir əməkdaşı öldürülüb, digəri ağır xəsarət alıb. Bundan sonra qatil meşədə gözdən itib.\nFreyn ABŞ Federal təhqiqatlar bürosu tərəfindən tərtib edilən, ölkənin on ən təhlükəli cinayətkarların siyahısına salınıb.\nMüstəntiqlər müəyyən ediblər ki, o, asayiş keşikçilərinə hücumu bir neçə il planlaşdırıb. Freynin rəhbər tutduğu səbəblər, hələlik məlum deyil. Freyn saxlanılarkən onun üzərindən odlu silah götürülüb. /Trend/


23 noyabr 2013, 12:32\nSoyuq qış günlərində Azərbaycan mətbəxində daha çox isti, xəmir xörəklərinə müraciət olunur. Bu xörəklərin içində Xəngəl ən məşhurudur. Xəngəlin bir neçə növü var: Yarpaq xəngəli — Quru yaxud Süzmə xəngəl kimi də tanınır, ət bulyonunda bişirilən Sulu xəngəl, içərisi qiymə ətlə doldurulan Ət xəngəli, şor pendirlə doldurulmuş Şor xəngəli, Şimal-qərb zonasının əsas yeməyi olan Qabaq (Balqabaq) xəngəli (o zonada xəngələ xingal deyirlər). Duzlu suda bişirilmiş bu xəngəllər süfrəyə zövqə görə əridilmiş yağ, ədviyyatlı sous, sarımsaqlı qatıq, sirkə-sarımsaq, acika, hətta nar şirəsi ilə birlikdə verilir. Bu dadlar isə öz növbəsində xəngəli daha tamlı, ləzzətli edir.\n14 mart 2014, 18:26\nəla növ buğda unu — 300q,\nyumurta 1/2 əd.,\nduz — 3q;\nşəkər tozu — 180q,\ndarçın — 3q.;\nşəkər — 160q,\nbal — 40q.;\n13 aprel 2012, 23:11\nŞəkərbura sözü “Şəkər” və “bura” sözlərindən əmələ gəlib. Ümumiyyətlə isə şəkərbura firavanlıq rəmzidir. Qadınların maqqaş ilə şəkərburanın üzərinə vurduğu naxışlar sıx-sıx düzülmüş buğda sünbüllərini xatırladır. Şəkərbura — Azərbaycanda milli şirniyyat növü. Əsasən, Novruz bayramında hazırlanır.\nUn — 500 q\nKərə yağı — 150 q\nMaya — 20 q\nYumurta — 1 ədəd\nSüd — 200 q\n21 avqust 2011, 20:52\nAzərbaycan milli mətbəxi dedikdə ilk öncə ağlımıza dünyanın qədim, zəngin və dadlı yeməkləri ilə bol olan bir mətbəx gəlir. Azərbaycan mətbəxində 2000-ə yaxın xörək məlumdur. Əlbətdəki bu mətbəxi dəqiq araşdırmaq elədə asan deyil. Azərbaycan milli mətbəxi təkcə xörəklər, onların hazırlanma texnologiyasının üsulları deyil, həm də maddi mədəniyyətin əsas hissələrindən biridir. Azərbaycan milli mətbəxinin tarixi də elə xalqın tarixi qədər qədimdir. Azərbaycan kulinariyası öz tarixi kökləri və özünəməxsusluğu ilə o birilərindən xeyli fərqlənir. Azərbaycan xörəkləri yüksək dad-tam keyfiyyətləri ilə dünyada məşhurdur. Onları başqaları ilə qarışıq salmaq olmaz. Azərbaycan xörəkləri dadı və hazırlanması, həmçinin tünd ədviyyə və tamlı əlavələr qatılmasına görə daha çox Şərq mətbəxinə yaxındır. Hazırda Azərbaycan kulinariyasında xörəkləri hazırlanmasının qədim üsullarının spesifik xüsusiyyətləri saxlanılmaqla yanaşı, müasir kulinariyanın tələbləri geniş sürətdə nəzərə alınır. Milli xörəklərimizin əksəriyyəti mal, qoyun və quş ətindən hazırlanır. Döyülmüş ət ilə hazırlanan xörəklər daha çox yayılıb.


Deputat: “İlham Əliyevin Türk Dünyasının Ali Ordeni ilə təltif olunması xidmətlərinə verilən ədalətli qiymətdir” - Veteninfo.Az\n13.11.2021 - 13:17\nDeputat: “İlham Əliyevin Türk Dünyasının Ali Ordeni ilə təltif olunması xidmətlərinə verilən ədalətli qiymətdir”\n“Azərbaycan Prezidenti İlham Əliyevin Türk Dünyasının Ali Orden” ilə təltif olunması onun türk dünyası qarşısında xidmətlərinə verilən ədalətli qiymətdir. İstər Türk Şurasının yaranması və fəaliyyətinin təşkili, istərsə də bu təşkilatın genişlənməsi və beynəlxalq nüfuzunun artması istiqamətində Azərbaycan Prezidentinin gördüyü işlər olduqca strateji əhəmiyyət kəsb edib”.\nOnun sözlərinə görə, Türk Dövlətləri Təşkilatı hazırda beynəlxalq təşkilatlar arasında özünəməxsus yer tutmaqla bərabər, həm də mühüm strateji cazibə mərkəzlərindən birinə çevirilib: “Türk Şurasına üzv olmaq istəyən ölkələrin sayı ciddi şəkildə artıb. Ancaq Prezident İlham Əliyevin türk dünyası qarşısında ən böyük xidməti yüz il əvvəl pozulmuş bu vahid etno-siyasi coğrafiyanın fiziki bütövlüyünü bərpa etməsidir. Bu, tarixi hadisədir və Prezident İlham Əliyevin adı ilə bağlıdır. Türk Dövlətləri Təşkilatına üzv olan ölkələrin liderləri bu qərarı qəbul edərkən məhz həmin ümumi mənafelərə xidmət edən reallığı nəzərə alaraq veriblər”.\nDeputat bildirib ki, Türk Dünyasının Ali Ordenini təqdim edərkən Türkiyə Prezidenti Rəcəb Tayyib Ərdoğan Azərbaycan Prezidentinə xitabən onu Müzəffər Ali Baş Komandan adlandırdı: “Qardaş ölkənin dövlət başçısı dedi ki, qətiyyətli rəhbərliyinizlə Qarabağda təxminən otuz il davam edən işğala 44 gün kimi qısa müddətdə son qoyulub. Bu, təkcə azərbaycanlı qardaşlarımız üçün deyil, bütün türk dünyası üçün böyük əhəmiyyət daşımaqdadır. Doğrudan da türk dünyasının fiziki bütövlüyünə xidmət edəcək bu mühüm tarixi hadisə bütün türk dünyası ölkələri üçün yeni iqtisadi-siyasi və strateji perspektivlər yaradır. Bu, hər şeydən öncə təqribən 150 milyona yaxın insanın və 1.5 milyard dollarlıq ümümdaxili məhsul istehsalı imkanlarının qarşılıqlı və birbaşa əlaqəsinin yaradılması deməkdir”.\n“Hələ 2009-cu ildə Naxçıvanda Türk Şurası yaradılarkən Azərbaycan Prezidenti İlham Əliyev məhz bu perspektivlərə toxunaraq türk dünyasının fiziki birləşməsi, Naxçıvanın anklav vəziyyətdən çıxarılması istiqamətində mühüm addımların atılması məsələlərinə toxunmuşdu. Bu, hazırda həyata keçirilən dərin hərbi-siyasi strategiya sayəsində artıq reallığa çevrilir. Eyni zamanada, Türk Dövlətləri Təşkilatıına yeni üzvlərin qəbul edilməsi, xüsusilə də qardaş Türkmənistanın bu təşkilata cəlb edilməsi, eləcə də Özbəkistanın tamhüquqlu üzv kimi qəbul edilməsi də son illərdə təşkilatın tarixində baş verən mühüm hadisələrdir. Ona görə də Azərabycan Prezidenti İlham Əliyev Türkmənistan Prezidenti Qurbanqulu Berdimuhammedovun bu təşkilatın zirvə toplantısında iştirak etməsini məmnuniyyətlə qeyd etdi. Çünki qısa müddət öncə məhz Azərbaycanın səyləri ilə Türkmənistan və Azərbaycan arasında vaxtilə mübahisə mövzusu olan neft yatağı “Dostluq” adı altında iki qardaş ölkə tərəfindən ortaq istismara cəlb edilmiş, yalnız bundan sonra Türkmənistan TDT-yə üz tutmaq barədə qərar qəbul etmişdi. Xüsusi qeyd edilməli bir məsələ isə ondan ibarətdir ki, Azərbaycanın əldə etdiyi tarixi zəfər bütün qardaş xalqların ilham mənbəyinə çevrilmiş, onlarda milli güvən və qürur hissi yaratmışdı. Qardaş Türkiyə və Azərbaycanın güc nümayiş etdirmək və milli iradə ortaya qoymaq cəsarəti isə hazırkı mürəkkəb beynəlxalq şərtlər içərisində qibtə yaradacaq bir nümunədir. Bu, eyni zamanda Türk Dövlətləri Təşkilatını yeni cəlbedici formata çevirir. Prezident İlham Əliyev ona təqdim edilən Türk Dünyasının Ali Ordenini Azərbaycan xalqının adından qəbul etdi və bu ordenin məhz xalqımıza verildiyini dedi. Bu, bir milli liderin öz xalqı ilə bütövlüyünün təcəssümü idi”, – H.Babaoğlu vurğulayıb.


“Neftçi” rəqib axtarır » Football-plus.az\n10 noy 12:41liqa\nSəlahət isə kollektiv məşqlərə başlayır\n“Zirə”yə məğlubiyyətə baxmayaraq, “Neftçi”nin baş məşqçisi Tərlan Əhmədov bu oyundan sonra futbolçularına dincəlmək imkanı yaradıb. Belə ki, bazar ertəsi və çərşənbə axşamı komanda üzvləri istirahət edib. Dünəndən isə məşqlərə start verilib. Fasilə qısamüddətli olduğundan, legionerlərdən heç kim ölkəsinə yollanmayıb. Yalnız U-21-ə cəlb olunan iki nəfər – Elnur Cəfərovla Anton Krivotsyuk hazırlıq dönəmində “ağ-qaralar”ın sıralarında olmayacaq.\n“Neftçi” azarkeşləri üçün şad xəbər Səlahət Ağayevlə bağlıdı. Düzdü, onun yoxluğunda şans qazanan Rəşad Əzizli özünü heç də pis tərəfdən göstərmədi. Əksinə, oyunu ilə Səlahətlə rəqabətə hazır olduğunu göstərdi. Amma yenə də... Bir müddət öncə fərdi məşqlərə başlayan milli üzvü bu gündən komanda ilə çalışmalara start verəcək. Yəni dünənə kimi əsasən fərdi qaçışla və yüngül hərəkətlərlə kifayətlənirdisə, artıq heç nə olmayıbmış kimi məşqlərdə əlindən gələni edəcək. Bu isə o deməkdi ki, növbəti görüşlərdə Tərlan Əhmədov təcrübəli qapıçıya şans verə bilər.\nO ki qaldı fasilə dönəmi üçün nəzərdə tutulan yoldaşlıq görüşünə, baş məşqçinin belə bir planı var. Əhmədov əvəzedici komandayla oyundan başqa daha bir qarşılaşmanın təşkilində maraqlıdı. Hazırda bu yöndə danışıqlar aparılsa da, konkret rəqib tapılmayıb. Baş məşqçinin istəyi rəqibin premyer-liqa təmsilçisi olmasıdı.\nSonda maraq üçün xatırladaq ki, “Neftçi” 12-ci turda “Qəbələ”ni qəbul edəcək. Oyunun noyabrın 19-da, “Bakcell Arena”da keçiriləcəyi dəqiq olsa da, başlama vaxtı haqda bilgi yoxdu.\nTərlan Əhmədovdan örnək addım Rəşad məşqlərə başlayıb, Səlahət də qayıdır Həkimlər Səlahətin əməliyyat olunmasına ehtiyac duymayıb Tərlan Əhmədov ünsiyyətdən qaçır “Neftçi” bu gün başlayır


"Burada çox haqsızlıqla qarşılaşırıq"- Naxçıvan gömrüyündən giley\n"Burada çox haqsızlıqla qarşılaşırıq" - Naxçıvan gömrüyündən giley\n23:02 / 04 03 2021 |\n"Rupor" Bakupost.az-a istinadən xəbər verir ki, bu barədə sosial mediada video yayılıb. Videoda danışan türk sürücü onlara qarşı çox haqsızlıq edildiyini, yol xərclərinin artırıldığını deyib: “Onsuz da buraya addımımızı atan kimi danlanaraq qarşılanırıq. Bu, bizə çox pis təsir edir. Əvvəllər gediş-gəliş 40 km yol edirdi, 235 dollar xərcimiz çıxırdı. İndi isə sadəcə gedişi 360 dollar ediblər. Bir də bunun qayıdışı var ki, 720 dollar edir. Yükdən bu qədər pul qalmır ki, sən necə 720 dollar alırsan?”.\nŞikayətçi həmçinin, onlardan 100 dollar yanacaq pulu alındığını da qeyd edib. “Nə yükləyirsən-yüklə yanacaqdır deyirlər. Əvvəl iki yanacaq çəninə görə rüsum alındığını düşünürdüm. Yanacaq çəninin birini açdım, bir çənlə gəldim. Yenə də 100 dollar tələb etdilər. Belə bir qardaşlıq olarmı? Qarabağı aldıqdan sonra tamamilə dəyişiblər. Video çəkib sosial mediada paylaşıram ki, bəlkə kimsə əl atar. Burada çox haqsızlıqla qarşılaşırıq”. Sözügedən videonu təqdim edirik:


“Bu adam xəstədir, xəstə” – Erməni general Paşinyan haqqında – mustaqil.az\nMüstəqil.Az xəbər verir ki, bu sözləri Ermənistan Müdafiə Nazirliyinin Hərbi Nəzarət Xidmətinin keçmiş rəisi Movses Akopyan deyib.\nErmənistan Baş naziri Paşinyan bugünkü müraciətində 9-cu müdafiə korpusunun darmadağın edilyini və bunun fəlakətli nəticələrə səbəb olduğunu bildirib. “Korpusa rəhbərlik edən və ən azından baş verən hər şey üçün məsuliyyət daşımalı olan general indi mətbuat konfransı keçirib “ifşaedici faktlar” təqdim edir. Bir vaxtlar 42 milyona yararsız silah aldığını unudur. Bu fakta görə cinayət başlanıb”, – deyə Baş nazir Akopyanı ittiham edib.\nQarşı tərəf isə bildirib ki, Paşinyanın onunla bağlı hüquq-mühafizə orqanlarına hansı sifariş verəcəyindən narahat deyil. “Mən vətənimin itirilməsindən narahatam. Artıq bunun əlamətləri görünür”, – deyə Akopyan vurğulayıb.\nPrevious Ən azı 10 min erməni əsgəri məhv edilib – Analiz\nNext “DFDS” şirkəti hidrogenlə çalışan bərə hazırlayır


Fərzəliyevin misli görünməmiş fırıldaq sxemi – Reportyor\nRusiyanın Sankt-Peterburq şəhərinin polisi “şimal paytaxtı”nın avtosalonlarından 315 avtomobil müsadirə edib. Bu tədbirlər Azərbaycan əsilli şübhəli başda olmaqla, 19 nəfərdən ibarət mütəşəkkil qrupun cinayət işi üzrə araşdırmalar çərçivəsində həyata keçirilib.\nVirtualaz.org Rusiya DİB Sankt-Peterburq Baş İdarəsinin mətbuat xidmətinə istinadən xəbər verir ki, 2013-cü ildə Orxan Kamil oğlu Fərzəliyev 15 nəfərdən və 4 ixtisaslaşdırılmış qrupdan ibarət dəstə yaradıb. Dəstə üzvləri guya avtossalon vasitəsilə maşın alveri ilə məşğul olublar. Maraqlıdır ki, alıcılara avtomobilin modelini və komplektləşdirilməsini internet vasitəsilə seçmək imkanı yaradılıbmış. Sxem sadə olub: alıcı müqaviləni imzalayır və pulun bir hissəsini ödəyir, sonradan isə məlum olur ki, sifariş edilmiş maşın yoxdur – ya daha bahalı komplektasiya seçilməli, ya da ödədiyin puldan əlini üzməlisən. Qeyd edək ki. sonuncu şərt alıcının mahiyyətinə varmadan imzaladığı müqavilədə xırda şriftlərlə yazılıbmış.\nHazırda iş üzrə 20-yə yaxın zərərçəkmiş var. Məhkəmə 15 şübhəli şəxs barəsində vəsatətlərə baxaraq onları təmin edib və şübhəlilərdən 12 nəfəri artıq həbsdədir. İş üzrə ittiham edilənlərin hamısı Rusiya Federasiyası Cinayət Məcəlləsinin iki maddəsi üzrə (“dələduzluq” və “mütəşəkkil cinayətkar dəstədə iştirak”) təqsirli bilinirlər.\nCinayət işini 81 müstəntiq araşdırır. Dünən, martın 23-də, dələduzluq əməlləri törədilmiş 4 avtosalondan dəyəri 150 milyon rubldan (təxminən 4,5 milyon manat – virtualaz.org) artıq olan 315 avtomovil müsadirə edilərək götürülüb. İstintaq materiallarına görə, dələduzların vurduğu maddi zərər hazırda 1 milyon rublu keçib.\n20 Avropa dövləti diplomatlarını Rusiyadan geri çağırmaq fikrindədir\n“AQROLİZİNQ” FERMERLƏRDƏN “OTKAT” TƏLƏB EDİR! – “Elə qiymətlər deyirlər ki…”\nBakıda şöbə statusu alan polis bölmələrinin sayı 14-ə çatdırılıb – TAM SİYAHI


Gümrü qətliamı Putinin əmridir?\nİqor Muradyan: “Kreml Ermənistanın Rusiyanın təsir zonasından çıxmaq istədiyini anlayır”\n“Kreml Gümrü qətliamı ilə Ermənistanı cəzalandırıb”. Erməni politoloq İqor Muradyan iddia edir ki, Avrasiya İttifaqına girməsinə baxmayaraq, Kreml Ermənistanın Rusiyanın təsir zonasından çıxmaq istədiyini anlayır.\n“Buna görə də qabaqlayıcı cəza tədbiri ilə erməniləri cəzalandırmaq, ata biləcəkləri addımlar barədə xəbərdarlıq etmək qərarına gəliblər”,- deyə Muradyan vurğulayıb.\nPolitoloqun fikrincə, ruslar Ermənistandakı indiki siyasi vəziyyətlə razı deyillər və hüquqi cəhətdən ölkəni Rusiyanın müstəmləkəsinə çevirmək niyyətindədirlər. “İri hərbi münaqişə baş verərsə, rus qoşunlarının özünü necə aparcağına heç kim Ermənistanda cüzi bir təsəvvürə belə malik deyil”,- deyə erməni politoloq vurğulayır.\nRusiyaya məxsus 102-ci hərbi bazasının hərbçisi Valeri Permyakov yanvarın 12-də Gümrü şəhərində Avetisyan ailəsinin 6 üzvünü qətlə yetirib. Yalnız 6 yaşlı Seryoja sağ qalıb. Valeri Permyakovu Ermənistan - Rusiya sərhədində yerləşən Bayandur kəndində Rusiya sərhədçiləri tutub.


Proyektor Qiymətləri İlə Bizim Saytımızda Tanış Olun!\nProyektor qiymətləri ilə bizim saytımızda tanış olun!\nProyektor qiymətləri ilə bizim saytımızda tanış olub seçim edə biləsiniz. Sizin şirkətiniz üçün proyektor lazımdırsa, Mimelon.com-dan proyektor qiymətləri ilə maraqlanıb sifariş verə bilərsiniz. Öz işinizi proyektorun köməyi ilə daha asan və anlaşılan dildə izah etmək sizin üçün də çox əlverişli olacaqdır.\nProyektor qiymətləri seçdiyiniz model üçün dəyişə bilir. Proyektorlar son zamanlar geniş istifadə edilən qurğulardandır. Əvvəllər yalnız bir neçə sahədə rast gəldiyimiz bu cihaz indi müxtəif sahələrdə müxtəlif məqsədlər üçün istifadə edilir. Proyektor qiymətləri də istifadə edilən sahəyə və modelə uyğun fərqli olur. Çalışdığınız sahədə proyektora ehtiyacınız varsa, Mimelon.com-da tapa bilərsiniz.\nProyektor qiymətləri sizin cibinizə uyğun!\nProyektor qiymətləri ilə bizim saytımızda maraqlana bilərsiniz. Mimelon.com-da proyektor qiymətləri çox sərfəlidir və proyektorlar çox keyfiyyətlidir. Dubaydan sizin sifarişinizlə gətirilən proyektorların orijinallığına əmin ola bilərsiniz. Bizdən proyektor seçimi etsəniz əsla peşman olmayacaqsınız.\nProyektor qiymətləri ilə burada tanış ola bilərsiniz. Proyektorlardan xüsusilə təqdimat zamanı istifadə edilir. Hər hansı bir slaydı böyük ekranda kütləyə göstərmək üçün istifadə edilən bu qurğu sizin çıxışınızı asanlaşdıracaqdır. Keyfiyyətli proyektorların qiymətləri də məhz buna görə ucuz olmur. Orijinal proyektor qiymətləri Mimelonda sərfəidir.


İlk dəfə səs verəcək gənclər səsvermə qaydaları barədə məlumatlandırılıb\n09.03.2018 , 12:48\nAprelin 11-nə təyin edilən prezident seçkilərinin Seçki Məcəlləsinin tələblərinə uyğun, azad, ədalətli və şəffaf keçirilməsi üçün ölkəmizdə bütün zəruri addımlar atılır. Azərbaycanın hər bir vətəndaşı kimi gənclər də öz seçki hüquqlarından istifadə etməlidirlər. Secki-2018.az saytının xəbərinə görə, bu fikirlər Bərdə Dövlət İdarəetmə və Texnologiya Kollecində prezident seçkilərində ilk dəfə səs verəcək gənclərlə keçirilən görüşdə səsləndirilib.\nBərdə Rayon Gənclər və İdman İdarəsinin rəisi Anar Şahbazov seçkilərin azad, demokratik və ədalətli şəkildə keçirilməsi üçün ölkəmizdə görülən işlərdən danışıb. Bildirib ki, ümummilli lider Heydər Əliyevin təşəbbüsü ilə 1995-ci il noyabrın 12-də referendum yolu ilə Azərbaycan Respublikası Konstitusiyasının qəbulundan keçən dövr ərzində ölkəmizdə milli qanunvericiliyin təkmilləşdirilməsi, insan hüquq və azadlıqlarının etibarlı təminat mexanizmlərinin formalaşdırılması, siyasi-hüquqi sistemin liberallaşdırılması istiqamətində kompleks tədbirlər, islahatlar həyata keçirilib.\n93 saylı Bərdə şəhər seçki dairəsinin 7 saylı məntəqə seçki komissiyasının sədri Aydın Zeynalov gənclərə seçki prosesinin gedişi, səsvermə proseduru və qaydaları barədə məlumat verib.\nGənclər və İdman İdarəsinin rəis müavini Aydın Qasımov bildirib ki, gənclər ictimai-siyasi, sosial-iqtisadi həyatımızda fəal iştirak etməklə, səsvermə prosesində də müxtəlif statuslarda - seçici və müstəqil müşahidəçi kimi iştirak edə bilərlər.\nTədbirdə seçkilərdə ilk dəfə iştirak edəcək gəncləri maraqlandıran suallar cavablandırılıb.


Kazimirovdan gözlənilməz açıqlama:“Ermənistan bu əraziləri Azərbaycana qaytarmalıdır” – Azinforum.az İnformasiya Portalı\nAna səhifə / Siyasət / Kazimirovdan gözlənilməz açıqlama:“Ermənistan bu əraziləri Azərbaycana qaytarmalıdır”\nKazimirovdan gözlənilməz açıqlama:“Ermənistan bu əraziləri Azərbaycana qaytarmalıdır”\n1992-1996-cı illərdə ATƏT-in Minsk qrupunda Rusiyadan olan həmsədr Vladimir Kazimirov Ermənistanın “Joxovurd” qəzetinə müsahibəsində işğal olunmuş rayonların Azərbaycana qaytarmasının vacibliyindən danışıb.\nKazimirov prezidentlərin Cenevrə görüşünə toxunaraq, “belə görüşlər əhəmiyyətlidir” deyə bildirib: “Lakin son nəticədə nizama salınma yoxdur. Belə münaqişələrdə tərəflər nəinki müqavilələr imzalamağı, həm də razılaşmalarını yerinə yetirməyi bacarmırlar. Yəni müqavilə imzalanırsa, bunu yerinə yetirmək lazımdır. Mən bu gün münaqişəyə real yanaşma görmürəm”, – deyə o bildirib.\nV.Kazimirov qeyd edib ki, münaqişənin həlli üçün tərəflər siyasi və diplomatik məsuliyyət daşımalıdırlar: “90-cı illərdə Azərbaycan ərazilərini itirdi. Bu gün danışıqlar mövzusu olan ərazilər Qarabağ ətrafı rayonlar deyil. Əgər Azərbaycan məsələnin siyasi yolla həllinə qərar versə, onda Ermənistan 90-cı illərin müharibəsində aldıqları əraziləri həqiqətən azad etməlidir”.\nKazimirov rayonların qaytarılmasının əvəzinə Qarabağın statusunun həll edilməsi məsələsini şərh edərkən bildirib ki, Azərbaycan belə bir öhdəlik götürmür: “Ermənistanda anlamalıdırlar ki, bu ərazilər müharibə zamanı əldə olunub və onlara aid deyil. Yəni Azərbaycana qaytarmalıdırlar. Əlbəttə, Dağlıq Qarabağın statusu müzakirə olunacaq, lakin bundan əvvəl rayonların qaytarmaq lazımdır”, – deyə o bildirib.\nQeyd edək ki, V.Kazimirov indiyə qədər daha çox Ermənistanın mövqeyindən çıxış edir və Qarabağı münaqişədə tərəf kimi göstərməyə çalışırdı. Hətta Bişkekdə atəşkəs müqaviləsi imzalanarkən, o, Qarabağı tərəf kimi sənədə daxil etmişdi, lakin Heydər Əliyev onu Bakıya çağırdı və bu hərəkətinə görə danladı. Daha sonra Qarabağın azərbaycanlı və erməni icmalarının adı ayrılıqda sənədə daxil edildi. İndi Kazimirovun ümumi mövqeyindən çəkindiyini demək çətin olsa da, bu fikirləri gözlənilməz hesab oluna bilər. (Publika.az)\nÖncəki Pendir bahalaşdı – Video\nNövbəti “Prostoy celovek” dən “Sədərək” bazarının rəhbərliyinə ağır ittiham : “Dükanımı əlimdən alırlar” + VİDEO\n“Əslində, bu hadisələrin belə qurtarmasında müxalifətin heç bir səhvi olmadı, yanlışlıq xalqda idi. Seçkidə müxalifətə …


Baş vermiş qiyamət əlamətləri - 2-ci hissə - Qısa filmlər - Mütləq baxın\nMÜSƏLMANLARIN BİR-BİRİ İLƏ VURUŞMASI\nİki böyük İslam ordusu bir-biri ilə müharibə etmədikcə Qiyamət qopmaz. (Ölüm-Kıyamet-Ahiret ve Ahirzaman Alametleri, səh. 454, no. 831)\n“MÜSƏLMANLARDAN İKİ QRUP BİR-BİRİ İLƏ VURUŞMADIQCA Qiyamət qopmaz. Onların arasında böyük savaş olar, amma məqsədləri eynidir.(Buhari, Fiten: 24, Menakıb: 25, İstitabe: 8; Müslim, İman: 248, Fiten: 17)\nMüsəlmanların məruz qaldığı işgəncələr\n…Fitnənin girmədiyi ev, toxunmadığı müsəlman qalmaz. Bu, nəslimdən bir nəfər (hz.Mehdi (əs)) çıxana qədər davam edər. (Kitab-ül Burhan fi Alamet-il Mehdiyy-il Ahir Zaman, səh. 25)\nQiyamət yaxınlaşdıqda İLDIRIMLAR elə ÇOXALACAQ Kİ, insanlar (bir-birindən) soruşacaqlar: “Dünən kimi ildırım vurub?” Onlar da (belə) cavab verəcək: “Dünən filankəslə filankəsi ildırım vurub”.(El-Hakim, Müstedrek, 4/444)\nİNSANIN YAXINLARI TƏRƏFİNDƏN PİS ƏMƏLLƏRƏ TƏHRİK EDİLMƏSİ\nBİRİNİN HƏLAK OLMASI VALİDEYNLƏRİNİN, YAXUD ARVADININ VƏ YAXUD DA QOHUMUNUN UCBATINDAN OLACAQ. Belə ki, onu kasıbçılığa görə qınayacaqlar, gücü çatmayan işlərə vadar edəcəklər; axırda o, təhlükəli və qaranlıq işlərə girib həlak olacaq.(Ebu Naim; Geleceğin Tarihi I, səh. 29)\nHeyvanlara insanlardan daha çox dəyər verənlər\nQiyamət yaxınlaşanda adamlar evlərində it saxlayacaq. Bu, onlara övladdan daha xoş gələcək. (Taberani, Hakim)\nHeyvanları sevmək, onlara şəfqətlə yanaşmaq, əlbəttə, gözəldir. Lakin Peyğəmbərimiz (səv) yuxarıdakı hədisində axırzamanda insan sevgisinin yerini heyvan sevgisinin tutacağını bildirib.\nİNSANLAR ARASINDA SEVGİ VƏ HÖRMƏTİN AZALMASI\nBöyüklərin kiçiklərə mərhəmət etmədiyi, kiçiklərin isə böyüklərə hörmət qoymadığı, uşaqların qəzəbli olduğu zaman Qiyamət yaxınlaşmış olacaq.(Ölüm Kıyamet ve Diriliş, səh. 480 )\nBu hadisələr meydana gəlmədikcə Qiyamət qopmaz. Zaman və məsafə vasitələrlə qısalacaq.(Buhari, Fiten: 25; Ahmed bin Hanbel, Müsned, 2/313)\nAparılan təcrübələrdə Şuman rezonansının 1980-ci ildən, yəni düz Mehdinin (əs) çıxış tarixindən etibarən dəyişdiyi və zamanın sürətləndiyi müəyyən edildi. Bununla yanaşı, böyük zəlzələlər də dünyanın dövretmə sürətinə təsir edərək zamanın qısalmasına səbəb olub.\nHəmçinin hədisdə nəqliyyat vasitələrinin inkişaf etməsi ilə məsafələrin qısaldığına diqqət çəkilib.


İranla sərhədin bağlanması istiqamətində danışıqlar aparılır - RƏSMİ - modern.az\n28 Fevral 2020, 18:42 | AKTUAL\nAzərbacanın koronavirusla bağlı bəzi ölkələrlə sərhədləri bağlana bilər.\nModern.az-ın məlumatın görə, bunu Nazirlər Kabinetinin yanında operativ qərargahın üzvü, TƏBİB-in şöbə müdiri Yaqut Qarayeva koronavirusla bağlı KİV nümayəndələri üçün təşkil edilən brifinqdə bildirib.\nOnun sözlərinə görə, hazırda bu istiqamətdə tədbirlər görülür:\n"Azərbaycana koronavirusun keçməsinin qarşısının alınması üçün bütün lazımi addımlar atılır. Hazırda Azərbaycanın bu xəstəlik aşkarlanan ölkələrlə sərhəddi bağlaması istiqamətində çox yüksək səviyyədə danışıqlar aparılır. Danışıqların nəticəsi olaraq bu barədə qərar veriləcək".\nQeyd edək ki, Azərbaycanın cənub qonşusu İran koronavirusun ən çox yayıldığı ölkələrdən biridir. Artıq bu ölkədə onlarla insan bu virusdan dünyasını dəyişib.


BSU-da IX Beynəlxalq Elmi Konfransın bağlanış mərasimi keçirilib - Xəbərlər-Bakı Slavyan Universiteti\nBSU-da IX Beynəlxalq Elmi Konfransın bağlanış mərasimi keçirilib\nMayın 4-də Bakı Slavyan Universitetində Ümummilli lider Heydər Əliyevin anadan olmasının 95-ci ildönümünə həsr olunmuş “Azərbaycanşünaslığın aktual problemləri” mövzusunda IX Beynəlxalq Elmi Konfransın bağlanış mərasimi keçirilib.\nMərasimi giriş sözü ilə açan elmi işlər üzrə prorektor, professor Rafiq Novruzov iki gün davam edən konfransın işi, proqram əsasında nəzərdə tutulmuş bölmələr, eyni zamanda Beynəlxalq Elmi Konfransla paralel keçirilən bir sıra mühüm tədbirlər barədə məlumat verib. Prorektor bildirib ki, konfrans çərçivəsində Belarus Dövlət Pedaqoji Universiteti (BDPU) ilə BSU arasında telekörpü yaradılıb. Telekörpü vasitəsilə konfransın bir hissəsi Belarus Dövlət Universiteti nəzdində Azərbaycan dili və mədəniyyəti mərkəzində keçirilib. Telekörpüyə Azərbaycanın Belarusdakı səfirliyinin nümayəndələri, BDPU-nun rektoru Aleksandr Juk, həmçinin BDPU-nun professor-müəllim heyəti qoşulub. O, Azərbaycan tərəfdən isə konfransın işinə professor-müəllim heyəti ilə bərabər, Belarusdakı Azərbaycan diasporunun rəhbəri Natiq Bağırovun da qatıldığını bildirib.\nBağlanış mərasimində beynəlxalq elmi konfransda bölmələrə rəhbərlik edən xarici və yerli alimlərin bölmə iclaslarının işi barədə hesabatları dinlənilib. Azərbaycanda olmaqdan məmnunluq duyduqlarını bildirən qonaqlar konfransın işini yüksək dəyərləndirib, təşkilatçılara, xüsusən də universitetin rektoru, professor Nurlana Əliyevaya dərin minnətdalıqlarını bildiriblər.\nKonfrans çərçivəsində Bakı Slavyan Universiteti ilə Türkiyənin Reytinq Akademiyası arasında əməkdaşlığa dair müqvilə imzalanıb. Müqaviləyə əsasən, Ukrayna, Makedoniya, Türkiyənin Çanaqqala universitetlərində birgə elmi konfranslar keçiriləcək.\nKonfransın bağlanış mərasimi konsert proqramı ilə davam edib.


AÇIQLAMA!!! Ceyhun Ocmanlı həbsi ilə bağlı xəbərləri təkzib etdi!\nAzərbaycan Milli Məclisinin deputatı Ceyhun Osmanlı həbs olunması ilə bağlı yayılan xəbərlərə m�...\n“XALQ qəzeti"ndə İlham Mirzəyevi ifşa edən yazı\nXəbər verdiyimiz kimi, məşhur aparıcı və baxıcı İlham Mirzəyev həbs olunub. Hələ ki, onun nə səbəbə saxlanılması ilə bağlı rəsmi məlumat olmasa da, teleaparıcının adı dəfələrlə dələduzluqda hallanıb. Bu yaxınlarda (04.04.2014) dövləti ...\nİlham Mirzəyevin klinikası da bağlandı\nİlham Mirzəyevin həbsindən sonra sahibi olduğu "İlhaMed" klinikası bağlanıb Onun həyat yoldaşı, uşaqları və anası Bakını tərk edib. Əldə etdiyimiz məlumata görə, hazırda onun ailəsi Şirvan şəhərindədir. Qeyd edək ki, İlham M...\nKrımdan Rusiyaya birləşmək üçün rəsmi müraciət\nKrım Muxtar Vilayəti Rusiyaya birləşmək üçün rəsmi formda müraciət edib. Krımın hakim dairələri referendumun nəticələri açıqlandıqdan dərhal sonra birləşmək üçün bu addımı atıblar. Qeyd edək ki, ötən gün Krımda keçirilən referendumdan sonra ölk...\nNigar Camalın qızları dünyadan Xocalı hadisəsinə ədalət tələb etdilər! EKSKLÜZİV\nMüğənni Nigar Camalın qızları Səidə və Jasmindən Xocalı soyqırımına etiraz gəldi. Balacalar “Biz Xocalıya ədalət istəyirik!” başlıqlı şüarla dünyadan Xocalı soyqırımına ədalət istədilər. Azyaşlı qızların bu əməli çal-çağır etmə...\nFaiq Ağayev Xocalı soyqırımı ilə bağlı fikirlərini bölüşdü FOTOLENT\nBu gün Xocalı soyqırımının ildönümüdür... Azərbaycan xalqı yas içərisindədir. 1992-ci il fevral ayının 25-dən 26-na keçən gecə Xocalıda baş verən o dəhşətli gündən tam 22 il ötür. Dünyanın dörd bir yanında yaşayan həmyerlilərimiz Xocalı hadisələri ilə ...\nHakimiyyət və müxalifət razılığa gəldi\nKonstitusiyanın dəyişdirilməsi ilə bağlı səsvermə sentyabrda, vaxtından əvvəl seçkilər isə dekabrda keçirilməlidir Ukrayna hakimiyyəti Konstitusiyanın dəyişdirilməsi və vaxtından öncə seçkilərin keçirilmə...\nHəmsədrlər bölgəyə son səfərlərinin yekunları ilə bağlı bəyanat yayıblar\nATƏT-in Minsk Qrupunun həmsədrləri bölgəyə son səfərləri ilə bağlı bəyanat yayıblar. apa -nın ATƏT-in rəsmi saytına istinadən verdiyi məlumata görə, həmsədrlər İqor Popov (Rusiya), Jak For (Fransa), Ceyms Uorlik (ABŞ) və ATƏT-in fəaliyyətdə olan sədrinin ...\nMüxalifət liderlərinin prezidentlə görüşü başlayıb\nUkraynada müxalifət liderlərinin prezident Viktor Yanukoviçlə görüşü başlayıb. Bunu “Twitter” səhifəsində “Batkivşina” parlament fraksiyasının rəhbəri Arseni Yatsenyuk yazıb. Yatsenyukla yanaşı prezidentlə görüşə UDAR partiyasının rəhbəri Vital...\nUkrayna prezidenti müxalifəti danışıqlar masasına dəvət etdi\nUkraynada qarşıdurmaların kəskinləşməsi ilə əlaqədar ölkə prezidenti xalqa müraciət edib. Mediainfo.az-ın xəbərinə görə, bu saatlarda prezidentin rəsmi səhifəsində müraciətin tam mətni yerləşdirilib. Ölkə rəhbəri xalqa ünvanladığı çağırışda yazır: “...\nUkraynadakı qarşıdurmalar vətəndaş müharibəsinə çevrilə bilər FOTOLENT\nUkraynada qarşıdurmalar davam edir. Bu gün səhər saatlarında Kiyevin mərkəzində, Qruşevski küçəsində “Yevromaydan” fəalları hüquq-mühafizə orqanlarının üzərinə əks hücuma keçiblər. İnterfax-ın məlumatına görə, təxminən iki saat ərzində etirazçılar it...\n“Cenevrə-2” sülh konfransının qərarları Suriyada referenduma çıxarılacaq\n“Cenevrə-2” sülh konfransının qərarları Suriyada referenduma çıxarılacaq. Reuters-in məlumatına görə, bunu Suriyanın Xarici İşlər naziri Valid Əl Müəllim bugünkü açıqlamasında deyib. “Suriya konstitusiyasında təsbit olunmuş hüquqlara əsasən ölkənin müqə...\nABŞ Ukraynanın bəzi vəzifəli şəxslərini arzuolunmaz elan etdi\nABŞ Ukraynanın bəzi vəzifəli şəxslərini arzuolunmaz elan edib. Buna səbəb ötən ilin noyabr və dekabr aylarında Kiyevdə dinc nümayişçilərə qarşı güc tətbiqi olub. İnterfax-ın ABŞ-ın Ukraynadakı səfirliyinin rəsmi səhifəsinə istinadən yaydığı xəbərə gör�...\nMətbuat yayımı şirkətləri prezidentə müraciət hazırlayıblar\nBu gün Bakının mərkəzində küçə satışını qadağan edən yeni qərara etiraz olaraq mətbuat konfransı keçirilib. Konfransda çıxış edən, Yayım Assosiasiyasının sədri Yaşar Zeynalov bildirib ki, məsələ ilə bağlı prezidentə müraciət...\nSergey Lavrov: “Rusiya Dağlıq Qarabağ münaqişəsinin həlli üçünəlindən gələni edir”\n“ATƏT məkanında həll olunmamış münaqişələr təşkilata problem yaratmağa davam edir”. Apa-nın xəbərinə görə, bunu Rusiyanın xarici işlər naziri Sergey Lavrov ATƏT Xarici İşlər Nazirləri Şurasının Kiyevdə başlayan 20-ci iclasında çı...\nRiçard Morninqstar: “Dağlıq Qarabağ münaqişəsinin həlli asan məsələ olsaydı, biz bunu edərdik”\n“Mən Dağlıq Qarabağ məsələsinin bütün azərbaycanlılar üçün necə ağrılı məsələ olduğunu bilirəm. Bilirəm ki, azərbaycanlıların demək olar, 99 faizi Dağlıq Qarabağ məsələsində vahid mövqedən çıxış edir. 20 ildən çox keçməsinə baxmayaraq, bu mə...\nKeçmiş nişanlı: "Nigar İbrahimova çox ailələr dağıdıb!" EKSKLÜZİV FOTOLENT\nTanınmış vizajist Nigar İbrahimova (müğənni İradə İbrahimovanın bacısı) bu günlərdə Ruslan Musayev adlı şəxslə ailə həyatı qurdu. Toy şənliyi bitməmiş məlum oldu ki, sən demə, Ruslan ailəli olub, birinci nigahdan iki qız övladı var. O, Samirə adlı h�...\nANONS!!!! Vizajist Nigar İbrahimova haqda daha bir dəhşətli açıqlama! EKSKLÜZİV FOTOLENT\n... “Nigar İbrahimova verilişlərin birində məsələyə guya aydınlıq gətirdi” ... “Mən Ruslandan ümumiyyətlə, danışmaq istəmirəm!” ... ”2004-cü ildə Nigarla görüşüb, ona nişanlı olduğumuzu söyləmişdim” ... “Onların “...\nElnarə: "Məsmə Aslan yuvamı dağıdır!" EKSKLÜZİV FOTOLENT\nMilli Akademik Teatrının aktrisası, əməkdar artist fəxri fərmanı ilə mükafatlandırılmış Məsmə Aslandan Mediainfo.az saytının redaksiyasına şikayət daxil olub. Şikayətçi Elnarə xanımın dediklərini olduğu kimi təqdim edirik: ...\n“Rus marşı”nda azərbaycanlılardan döyülən və xəsarət alanlar olmayıb\nMoskvanın Lyublino rayonunda keçirilən “Rus marşı” zamanı azərbaycanlılardan döyülən və xəsarət alanların olması ilə bağlı məlumat yoxdur Bu barədə Azərbaycanın Rusiyadakı səfirliyindən məlumat verilib. Bildirilib ki, Milli Birlik Günü m�...


January 20, 2021 - 10:08 - Postbaku.biz\nJanuary 20, 2021 - 10:08\nMÜƏLLİF: admin · Published January 20, 2021 - 10:08\nRusiyanın Yakutiya bölgəsində xilasedicilər mənfi 54 dərəcə temperaturda yanğın söndürərkən başdan-ayağa buzla örtülüblər. Onların işlərini bitirdikdən sonra müstəqil şəkildə əyinlərini dəyişməsi qeyri-mümkün olub. “Podyom” “Telegram” kanalı bununla bağlı kadrlar yayımlayıb. Görüntülərdə köməyə gələn həmkarların...\nJanuary 20, 2021 - 10:05\nMÜƏLLİF: admin · Published January 20, 2021 - 10:05\nDünyada pandemiya səbəbilə bir çox ölkələrdə təhsil distant formada keçilir. Ancaq Niderlandda alimlər ibtidai sinif şagirdlərində COVID-19-a yoluxma və ətrafa yoluxdurma imkanının çox az olduğu ilə bağlı araşdırma yayımlayıblar. NTV xəbər verir ki, tədqiqatçılar...\nJanuary 20, 2021 - 10:04\nMÜƏLLİF: admin · Published January 20, 2021 - 10:04\nRusiyada COVID pasportlarının yaradılması barədə düşünülür. “RİA Novosti”nin məlumatına görə, bu barədə RF Dövlət Dumasının sağlamlığı qoruma komitəsinin rəhbəri Dmitri Morozovun dediklərindən aydın olub. “İndi mövzu qaldırılır, məsələn, COVID pasportları. Bu, çox vacib və...\nHindistanın “Bharat Biotech” dərman şirkəti bəzi insanların koronavirusa qarşı “Covaxin” peyvəndini vurmamalarını bildirilib. “Haber Global” məlumat verir ki, həmin qrupa immunitet sistemi zəif olan, allergiya, yüksək hərarət və ya laxtalanma kimi sağlıq problemləri olanlar və...\nJanuary 20, 2021 - 10:03\nMÜƏLLİF: admin · Published January 20, 2021 - 10:03\nBritaniyalı alimlər koronavirusu gözdən təyin etməyin yolunu tapıblar. “British Medical Journal”da dərc edilən tədqiqatda deyilir ki, gözlərdə iltihab, qaşınma və fotofobia COVID-19-dan xəbər verə bilər. Qaşınma, iltihab və işığa dözümsüzlük konyunktivit də daxil olmaqla...\nJanuary 20, 2021 - 10:02\nMÜƏLLİF: admin · Published January 20, 2021 - 10:02\nAzərbaycan Respublikası Xarici İşlər Nazirliyinin “Qara Yanvar” hadisələrinin 31-ci ildönümü ilə əlaqədar bəyanat yayıb. XİN-dən daxil olan bəyanatda deyilir: “1990-cı il yanvarın 19-dan 20-ə keçən gecə SSRİ rəhbərliyinin əmri ilə 26.000 nəfərlik Sovet ordusu Azərbaycanın...\nJanuary 20, 2021 - 10:00\nMÜƏLLİF: admin · Published January 20, 2021 - 10:00\nBu gün ABŞ-da ölkənin 46-cı Prezidenti demokrat Cozef Baydenin və vitse-prezident Kamala Harrisin andiçmə mərasimi keçiriləcək. Onlar ABŞ və onun konstitusiyasına sədaqət andı içəcəklər. Vaşinqtonda keçiriləcək builki tədbir bir sıra cəhətlərinə görə öncəki mərasimlərdən...\nJanuary 20, 2021 - 09:59\nMÜƏLLİF: admin · Published January 20, 2021 - 09:59\nDünya bazarlarında neftin qiyməti bahalaşıb. Bu barədə RT məlumat yayıb. WTI markalı neftin fevral fyuçersləri 0,64 faiz bahalaşaraq, bir barel üçün 53,32 dollar təşkil edib. “Brent” markalı neftin mart fyuçersləri isə 0,63 faiz bahalaşıb...\nJanuary 20, 2021 - 09:58\nMÜƏLLİF: admin · Published January 20, 2021 - 09:58\n20 Yanvar hadisələrinin üstündən 31 il keçir, bu müddət ərzində Azərbaycan xalqı daim SSRİ ordusunun güllələrinin qurbanı olan, tanklar altında əzilib ölən şəhidlərin xatirəsini əziz tutur. 1990-cı ilin yanvar ayının ilk günlərindən etibarən Qırmızı...